Mildred Christina Akosiwor Fugar

Mildred Christina Akosiwor (pia: Mildred Ankrah; 12 Juni 1938 - 9 Juni 2005) alikuwa Mke wa Rais wa Ghana, Joseph Arthur Ankrah. Alikulia  Kongo ya Kibelgiji na Gold Coast. Baada ya mme wake kuchukua uongozi, alijihusisha kazi ya kijamii na kidini.

 Wasifu 
Ankrah alizaliwa Luluabourg, Kongo ya Kibelgiji (sasa Kananga, Jamhuri ya Kidemokrasia ya Kongo); wazazi wake walikuwa Benoni Kwaku Fugar, Mghana, na Pauline Isombe Edembe Fugar, raia wa Jamhuri ya Kongo. Alikuwa wa nne miongoni mwa watoto saba. Fugar alianza shule katika Kanisa Katoliki la Keta huko Gold Coast (sasa Ghana), alipomaliza masomo yake ya shule ya kati pia. Mwaka wa 1957 aliendelea kusoma katika Chuo cha Biashara cha Watu Wote cha Somanya. Baada ya mwisho wa kozi yake katika chuo hicho, Ankrah aliajiriwa katika Idara Kuu ya Mapato (ambayo sasa ni Huduma ya Mapato ya Ndani ya Ghana).

Mkutano wake wa kwanza na Jenerali Joseph Arthur Ankrah ulitokea mwaka 1962 baada ya dada yake Florence kwenda Kituo cha Burma ili kuingia kikosi kisaidizi cha Jeshi la Ghana.

Pale, Florence aliwaona maafisa wawili wa cheo cha juu na kuwaomba wamwongoze kwa "bosi wa jeshi" ili aweze kuwasilisha maombi yake. Ankrah alivutiwa sana naye hivi kwamba alimsindikiza kurudi nyumbani pa familia yake, ambapo alikutana na Fugar. Walichumbiana mwaka 1965 na kisha wakafunga ndoa.

Baada ya mapinduzi ya serikali mnamo mwaka 1966 mwezi wa pili tarehe 24, na basi utekaji wa mamlaka na Ankrah kuwa Rais wa Ghana na mwenyekiti wa Baraza la Kitaifa la Ukombozi, Fugar alikujakuwa Mke wa Rais wa Ghana. Alifanya kazi nyingi sana kuhusu hudumu kijamii na kidini.

 Kifo 
Mildred alifariki tarehe 9 Juni 2005. Alizikwa tarehe 29 Juni mwaka huo huo katika Makaburi ya Osu huko Accra.

 Tanbihi 

Jamii:Waliofariki 2005
Jamii:Waliozaliwa 1938
Jamii:wanawake wa Ghana